# Pelayo Novo García

Pelayo Novo García (Oviedo, 1 de novembre de 1990 - 28 de febrer de 2023) fou un exfutbolista asturià que jugava com a migcampista. Després d'un accident, es va dedicar al tennis en cadira de rodes. La seva primera competició en aquest esport va ser el campionat nacional de tennis en cadira de rodes per comunitats autònomes, disputat a Sevilla.

## Trajectòria

Va començar a jugar amb l'equip de la seva ciutat natal, el Reial Oviedo, amb el qual va jugar tres temporades a la Segona Divisió B. En l'última va marcar set gols en trenta-quatre partits (2749 minuts jugats) per ajudar els asturians a acabar en sisena posició.
El 6 de juliol de 2012, Pelayo va signar un contracte de tres anys amb l'Elx CF de la Segona Divisió. El 19 d'agost va fer el seu debut oficial, en entrar com a substitut de Carles Gil en els últims minuts d'un partit que van guanyar a casa 4-2 contra la SD Ponferradina; posteriorment, el 6 d'octubre, va marcar el seu primer gol en la Lliga, que va contribuir a una victòria per 2-1 contra el CD Mirandés.
Al juliol de 2013 Pelayo va renovar el seu contracte per dos anys amb el club valencià, tot i que va anar immediatament cedit al Còrdova CF per a la temporada 2013-14, en la qual va aconseguir l'ascens a Primera Divisió. El 29 de juliol de l'any següent fou cedit al CD Lugo també en un acord temporal.
El dia 23 de juny de 2017 fou presentat com a nou jugador del CFR Cluj, encara que a l'agost del mateix any es va incorporar a l'Albacete Balompié.
El dia 31 de març de 2018, sent jugador de l'Albacete Balompié, va haver de ser ingressat d'urgència a l'Hospital Clínic Universitari Lozano Blesa de Saragossa, després de precipitar-se al buit des del tercer pis de l'hotel Abba d'Osca, on es trobava concentrat amb el seu equip. Posteriorment seria operat de les seves lesions al mateix hospital, on va romandre 51 dies ingressat. El dia 31 d'octubre va confirmar la seva retirada del futbol per culpa del seu accident. Més endavant, es va dedicar al tennis en cadira de rodes mentre prosseguia la seva recuperació de les lesions provocades per l'accident.
Va morir arrollat per un tren el 28 de febrer de 2023.

## Referències

* 1 2 «Muere el exfutbolista Pelayo Novo tras ser arrollado por un tren» (en castellà), 28-02-2023. [Consulta: 2 març 2023].
* ↑ «Pelayo llega al Elche C.F.». Elche Club de Fútbol, 06-07-2012. Arxivat de l'original el 24 de juliol de 2012. [Consulta: 1r agost 2014].
* ↑ Agencia EFE. «La pegada del Elche castiga a la Ponferradina», 19-08-2012. [Consulta: 1r agost 2014].
* ↑ Marín, David. «El líder asalta Anduva y sigue demostrando que no va de farol», 06-10-2012. [Consulta: 1r agost 2014].
* ↑ «Pelayo Novo renueva por dos años y se va cedido al Córdoba», 21-07-2013. [Consulta: 1r agost 2014].
* ↑ Peralbo, Rafael. «El Córdoba logra el ascenso a Primera División en el último segundo», 22-06-2014. [Consulta: 1r agost 2014].
* ↑ «Oficial: Elche, Pelayo cedido al Lugo». Todo Mercado Web, 29-07-2014. Arxivat de l'original el 24 d'octubre de 2014. [Consulta: 28 agost 2014].
* ↑ «Pelayo Novo: 'Me voy con la cara más amable del fútbol, la unión entre compañeros'» (en castellà). Albacete Balompié. [Consulta: 1r novembre 2018].

## Enllaços externs

* Fitxa de Pelayo Novo García a BDFutbol